Fiks-moord: Pietersen-saak weer uitgestel | Netwerk24
Fiks-moord: Pietersen-saak weer uitgestel
Peter Pietersen (46), wat op aanklag van die moord op sy lewensmaat, Annelise Fiks (43), teregstaan, se saak is weer vir verdere ondersoek uitgestel.
Pietersen het vandeesweek, Maandag 4 Februarie, in die Worcester-landdroshof verskyn.
Vroeër vanjaar het landdros Antoinette Pearcey-Botha borgtog aan Pietersen geweier. Die woonadresse wat hy aan die hof verskaf het, het negatiewe resultate opgelewer. Twee adresse wou hom nie huisves nie en nog 'n adres het nie bestaan nie.
Fiks se liggaam is in November verlede jaar vóór die veldtog oor geweld teen vroue en kinders in 'n vrugteboord gevind. Haar liggaam is met kneuswonde onder takke gevind.
Die ondersoekbeampte het voorheen in die hof aangevoer dat Pietersen die aand toe hy Fiks na bewering vermoor het, aan haar vriende gesê hy gaan haar doodmaak.